CLASAMENT Echipele din Liga 2 își așteaptă adversarele de la baraj: cum ar arăta cele două meciuri acum
Gloria Buzău a câștigat meciul cu Unirea Slobozia, scor 3-0, și a promovat matematic în Superliga României.
Cu o etapă înainte de finalul play-off-ului din Liga 2, știm echipele care au promovat direct în Superliga României. Unirea Slobozia a fost prima care și-a asigurat ”biletele” pentru primul eșalon, după ce a profitat de faptul că CSC Șelimbăr și Corvinul Hunedoara nu au drept de promovare.
De pe locul patru, care asigură promovarea directă în condițiile date, va ”urca” și Gloria Buzău, echipa pregătită de Andrei Prepeliță, astfel că știm și echipele care vor participa la barajul pentru promovare din acest an.
Echipele din Liga 2 își așteaptă adversarele de la baraj
Csikszereda Miercurea Ciuc și CS Mioveni, cu două meciuri rămase înainte de finalul sezonului, ocupă locurile cinci, respectiv șase, și sunt despărțite de un singur punct.
Ciucanii, care au 40 de puncte, sunt pe locul cinci și se pregătesc pentru meciul din această etapă cu Corvinul Hunedoara, după care va încheia sezonul cu Gloria Buzău.
De partea cealaltă, CS Mioveni are 39 de puncte și va avea o deplasare la Șelimbăr, după care va evolua în ultima etapă ”acasă”, cu Corvinul Hunedoara, finalista din Cupa României.
Ocupanta locului cinci din Liga 2 (în prezent Csikszereda) va evolua la baraj cu ocupanta locului 14 din play-out-ul Ligii 1 (în prezent Poli Iași), iar locul șase din eșalonul secund (în prezent CS Mioveni) va înfrunta locul 13 din eșalonul superior (în prezent FC Voluntari).
Programul în ultima etapă din play-out (toate meciurile se joacă duminică, de la 21:30)
- Dinamo - UTA Arad
- Oțelul Galați - FC Botoșani
- FC Voluntari - Universitatea Cluj
- Poli Iași - Petrolul
- FC U Craiova - FC Hermannstadt
Clasamentul din play-out cu o rundă înainte de final:
Standings provided by Sofascore
Urmăriți SPORT.RO și pe Google News